  Виталий Пронин К. ХабенскийТодмо кинофестивальлэсь Гран-призэ басьтӥз Александр Велединский режиссёрлэн «Географ глобус пропил» фильмез, нош Константин Хабенский фестивальысь устоез актёр луиз. Алексей Ивановлэн романэзъя «Географ глобус пропил» пуктэм фильмын Хабенский шудэ Пермь школаысь географиен дышетӥсез, пӧрмостэм, юись муртэз.Фестивальын устоез нылкышно роль понна награда басьтӥз Юлия Ауг, «Гоголь-центр» театрысь артистка. Со «Интимные места» комедиын ӟеч сямъёсты утёнъя (нравственностья) комитетлэсь кивалтӥсьсэ шудӥз.Усто режиссура понна приз басьтӥз Виталий Манский, «Труба» документальной фильмлэн режиссёрез. Таиз картина фестивальын ӟеч дебют шуыса пусъемын.Фестивале 12 картина пыриськиз. Жюриын кивалтӥз режиссёр Александр Митта, озьы ик конкурсысь ужъёсты эскеризы кинокритик Любовь Аркус, композитор Юрий Потеенко, продюсер Сергей Мелькумов, кинокритик Антон Долин, актёръёс Анатолий Белый но Виктория Толстоганова, ивортэ ria.ru.Туспуктэмез: www.pro-goroda.ru Теги: Кинотавр  